શીર્ષક: આધાર-રાશન કાર્ડ ન જોડાયા અને એક બાળકી ભૂખથી મરી ગઈ\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
છેલ્લા આઠ મહિનાથી રાશન મળતું ન હતું

બધી જ વસ્તુઓ હતી. બસ એક જ વસ્તુ ન હતી. 'અનાજ.' 

જો ઘરમાં અનાજ હોત તો સંતોષી આજે જીવીત હોત. 

પરંતુ સતત ભૂખ્યા રહેવાના કારણે તેનું મૃત્યુ થઈ ગયું. તેની ઉંમર માત્ર 10 વર્ષ હતી. 

સંતોષી પોતાના પરિવાર સાથે ઝારખંડના કારીમાટી ગામમાં રહે છે.   

લગભગ 100 પરિવારોની વસતી ધરાવતા આ ગામમાં ઘણી જાતિઓ રહે છે. સંતોષી પછાત વર્ગની છે.  

ગામમાં સસ્તા અનાજની દુકાન ધરાવતા દુકાનદારે છેલ્લા આઠ મહિનાથી રાશન આપવાનું બંધ કરી દીધું હતું.

કેમ કે તેનું રાશન કાર્ડ આધાર કાર્ડ સાથે લિંક થયેલું ન હતું. 

તમને આ પણ વાંચવું ગમશે

મા-દિકરી પર જવાબદારી

ચાર દિવસ સતત ભૂખ્યા રહ્યા બાદ સંતોષીનું મૃત્યુ થયું

સંતોષીના પિતા બિમાર રહેતા હતા. તેઓ કામ કરી શકતા ન હતા. 

તેવામાં ઘર ચલાવવાની જવાબદારી સંતોષીની માતા કોયલી દેવી અને તેની મોટી બહેન પર હતી.

તે ક્યારેક દાંતણ વેંચતી, તો ક્યારેક કોઇના ઘરમાં કામ કરી લેતી. 

પરંતુ પછાત જાતિના હોવાના કારણે તેમને સહેલાઈથી કામ મળતું ન હતું. 

આવી પરિસ્થિતિમાં પરિવારના લોકોએ રાત્રે ભૂખ્યા પેટે જ સૂવું પડતું હતું.

કોયલી દેવીએ જણાવ્યું કે, "28 સપ્ટેમ્બરની બપોરે સંતોષીના પેટમાં દુખાવો થઈ રહ્યો હતો. ગામના એક વૈદ્યએ કહ્યું કે તેને ભૂખ લાગી છે. જમવાનું આપી દો, ઠીક થઈ જશે."

પોતાની પરિસ્થિતિનું વર્ણન કરતા આગળ કોયલી દેવીએ કહ્યું, "મારા ઘરમાં અનાજનો એક દાણો ન હતો. આ બાજુ સંતોષી રડી રહી હતી."

વધુમાં તેમણે ઉમેર્યું, "સંતોષીના હાથપગ અકડાવા લાગ્યા હતા. સાંજ પડતા ઘરમાં રાખેલી ચા અને મીઠું મેળવીને ચા બનાવી. સંતોષીને પીવડાવવા પ્રયાસ કર્યો."

"સંતોષી ભૂખથી પીડાઈ રહી હતી. થોડી જ ક્ષણોમાં તે જતી રહી. ત્યારે રાતના દસ વાગ્યા હતા."

ડીસીનો ઇનકાર

સત્તાવાળાના કહેવા પ્રમાણે સંતોષીનું મોત મલેરિયાના કારણે થયું છે

સિમડેગાના ઉપાયુક્ત મંજૂનાથ ભજંત્રિ આ મામલો ભૂખથી થયેલા મોતનો હોવાનો ઇનકાર કરે છે. 

બીબીસી સાથે વાતચીત દરમિયાન તેમણે દાવો કર્યો કે સંતોષીનું મોત મલેરિયાના કારણે થયું છે. 

મંજૂનાથનું કહેવું છે કે સંતોષીનું મોત અને ભૂખને કોઈ સંબંધ નથી. 

તેનો પરિવાર ખૂબ ગરીબ છે. અમે તેમને અંત્યોદય કાર્ડ પણ આપ્યું છે.

મંજૂનાથ ભજંત્રિએ બીબીસીને કહ્યું કે, "સંતોષીનું મોત 28 સપ્ટેમ્બરના રોજ થયું હતું પરંતુ આ સમાચાર 6 ઑક્ટોબરના રોજ છપાયા હતા."

"મીડિયામાં સામે આવ્યું કે દુર્ગા પૂજાની રજાઓના કારણે તેને સ્કૂલમાં...